
Приложение към СМР №14-3
ПРОЦЕДУРЕН НАРЪЧНИК КЪМ СТРАТЕГИЯ ЗА МЕСТНО  РАЗВИТИЕ

ПроцедурА И ГРАФИК ЗА ПРИЛАГАНЕ НА МЕРКИТЕ ОТ

 СТРАТЕГИЯ ЗА МЕСТНО РАЗВИТИЕ НА МИГ”КАРНОБАТ”

Настоящата процедура е синхронизирана и актуализирана във връзка с:

С  изпълнение на Стратегия за местно развитие, одобрена по изискванията на Наредба № 23 от 18 декември 2009 г. за условията и реда за предоставяне на безвъзмездна финансова помощ по мярка "Прилагане на стратегиите за местно развитие" и по мярка "Управление на местни инициативни групи, придобиване на умения и постигане на обществена активност на съответната територия за местните инициативни групи, прилагащи стратегии за местно развитие" от Програмата за развитие на селските райони за периода 2007 - 2013 г.

Във връзка с изпълнението на тристранен договор, сключен между МЗХ, РА и МИГ Карнобат №РД-50-93/13.06.2012г. по мерки 41 и 431 от Програма за развитие на селските райони 2007-2013г., ОС-Лидер.

В изпълнение на Стратегия за местно развитие на СНЦ»МИГ-Карнобат» под № 41-04-24/07.11.2011г.
1.Общи условия за кандидастване по мерките от Стратегия за местно развитие:
Включените мерки в СМР на МИГ Карнобат ще следват стриктно правилата в наредбите и Регламент 1698 по отношение на задължителните атрибути и изисквания. 
Всяка покана за проектни предложения, която МИГ Карнобат отваря ще включва осъвременено ръководство за кандидатстване, в което ще бъдат фиксирани всички условия за кандидатстване, както и всички изисквания към кандидатите и проектите. Всякакви промени в наредбите, ПРСР и/или Регламент 1698 ще бъдат отразявани в изготвяната от МИГ -а проектна документация.
1.1.Общи изисквания по мерките включени в СМР 
● изискванията за допустимост на дейностите, разходите и кандидатите/получателите на помощта, и размерът (интензитетът) на финансовата помощ, определени в съответните мерки, както и изискванията по прилагане на мярка 41 - съгласно Регламент 1698/2005 и ПРСР;
● изискванията за допустимост на дейностите, разходите и кандидатите/получателите на помощта, както и размерът на финансовата помощ, включени в наредбата, определяща условията и реда за подпомагане по съответната мярка от ПРСР, с изключение на посочените в чл. 11 ал. 5 (т.1 до 9) от Наредба 23 от 18 декември 2009 г. За мерките, които са посочени в ПРСР, но не са приети наредби за тяхното прилагане към датата на подаване на заявлението за одобрение на МИГ по тази наредба, се прилагат условията за допустимост, определени в Регламент № 1698/2005 г.
● всички изисквания на европейското и националното законодателство, свързани със съответните дейности по мерките.

Финансовата помощ за проект към СМР е в размер до процента, определен в съответната наредба, регламентираща условията и реда за подпомагане по съответната мярка от Програмата за развитие на селските райони, а за мерки, които не са включени в програмата, в размер: 

1. до 100 процента от общата стойност на допустимите разходи за проекти на общини и други публични кандидати и за проекти, негенериращи приходи в обществен интерес, подадени от юридически лица с нестопанска цел, местни поделения на вероизповедания или на читалища; 

2. до 70 процента от общата стойност на допустимите разходи за проекти, непопадащи в т. 1.

Размерът на помощта трябва да е в съответствие с условията, установени в Регламент № 1698/2005, когато същият е приложим.
Финансовата помощ за проекти, отнасящи се до производството на продукти, които не са включени в Приложение 1 от Договора за създаване на Европейската общност, се предоставя при спазването на правилата на Регламент (ЕО) № 1998/2006 на Комисията от 15 декември 2006 г. относно прилагането на членове 87 и 88 от Договора за създаване на Европейската общност по отношение на минималната помощ (ОВ L 379 от 28.12.2006 г.).
Стратегията за местно развитие се разработва за период до края на 2013 г.

Не е допустимо сключване на договори за предоставяне на финансова помощ за

проекти по стратегията за местно развитие след 2013 г.

Крайният срок за изпълнените и отчитане на проекти по стратегията за местно

развитие е 30 юни 2015 г.

Крайният срок за изпълнените и отчитане на дейности за управление на МИГ,

придобиване на умения и постигане на обществена активност за съответната територия на МИГ е 30 септември 2015 г.  

1.2.Не се предоставя финансова помощ за следните дейности:
1. изграждане и обновяване на инфраструктура и закупуване на оборудване за лов, скално катерене и голф;

2. дейности в сектор рибарство и аквакултури;

3. хазарт.

1.3.Недопустими са следните разходи:

1. закупуване на машини, оборудване и съоръжения втора употреба;

2. закупуване на животни за земеделски дейности;

3. закупуване на едногодишни растения;

4. лихви, глоби и неустойки;

5. закупуване на недвижими имоти, с изключение на мерките, посочени в чл. 20, буква б), i) и iii) от Регламент на Съвета (ЕО) № 1698/2005 от 20 септември 2005 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) (ОВ L 277, 21.Х.2005 г., стр. 1);
6. текущ ремонт или текуща поддръжка на активи, обект на инвестиционна подкрепа;

7. принос в натура;

8. инвестиции, отнасящи се до обикновена замяна; 

9. свързани с договор за лизинг, като печалба за лизинговата компания, разходи по лихви за рефинансиране, оперативни и застрахователни разходи;

10. разходи, направени преди датата на кандидатстване, с изключение на общи разходи по мерките за инвестиционни дейности, които са платени не по-рано от една година от датата на кандидатстване;

11. разходи за дейности, подпомагани по друг проект или програми на Европейския съюз (ЕС);

12. мита, акцизи, такси;

13. данък добавена стойност (ДДС) с изключение на невъзстановим ДДС, когато е поет действително и окончателно от кандидати, различни от лицата, освободени от данък съгласно чл. 3, ал. 5 от Закона за данък върху добавената стойност;

14. общи разходи, свързани с инвестицията, извършени по-рано от една година от подаване на заявлението за подпомагане;

15. лизинг с изключение на финансов лизинг за закупуване на машини, съоръжения и оборудване;

16. закупуване чрез финансов лизинг на активи по т. 15, когато ползвателят на помощта не става собственик на съответния актив до датата на подаване на заявката за окончателно плащане за същия актив.

17. разходи, платени в брой, с изключение на разходи за гориво и билети за обществен транспорт за проекти по мерки, посочени в чл. 20, буква а), i) и чл. 52, буква "в" от Регламент на Съвета (ЕО) № 1698/2005 от 20 септември 2005 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР).

Финансова помощ не се предоставя на кандидати/ползватели на помощта, за които бъде установено наличие на изкуствено създадени условия и/или функционална несамостоятелност на инвестицията, целящи получаване на предимство в противоречие с целите и условията на съответната мярка.

 Дейностите и разходите за строително-монтажни работи и за създаване и/или презасаждане на трайни насаждения, с изключение на предварителните разходи за предпроектни проучвания, такси, хонорари за архитекти, инженери и консултанти, придобиване на ноу-хау, патентни права и лицензии, са допустими за финансова помощ, ако са извършени след датата на посещението на място от МИГ.

По отношение на разходите, свързани с възлагане на външни изпълнители и/или доставчици се прилагат изискванията на чл. 12а (алинеи 1 до 12) от Наредба №23 от 18.12.2009г.
1.4.Допустими получатели на финансова помощ по СМР по отделните планирани мерки:
1. земеделски производители, регистрирани по реда на Наредба № 3 от 1999 г. за създаване и поддържане на регистър на земеделските производители (ДВ, бр. 10 от 1999 г.); 

2. земеделските стопани, регистрирани в Интегрираната система за администриране и контрол;

3. собственици на гори; 

4. признати организации на производители; 

5. лица, регистрирани по Търговския закон, Закона за кооперациите или Закона за занаятите; 

6. Община Карнобат; 

7. юридически лица с нестопанска цел, регистрирани по Закона за юридическите лица с нестопанска цел; 

8. читалища, вписани по Закона за народните читалища; 

9. граждански дружества, учредени по Закона за задълженията и договорите;

10. местни поделения на вероизповедания, регистрирани като юридически лица съгласно чл. 20 на Закона за вероизповеданията или признати за юридически лица по силата на чл. 10 от същия закон;

11. физически лица;

12. научни институти, които осъществяват научни, приложни и обслужващи дейности в областта на селското стопанство и/или горското стопанство и/или управлението на земите и/или околната среда;

13. висши училища;

14. институции в системата на професионалното образование и обучение по чл. 18, т. 1, 2, 5 и 6 от Закона за професионалното образование и обучение.
15.Еднолични търтовци (ЕТ) и юридически лица (ЮЛ), които:

- са регистрирани по Търговския закон или Закона за кооперациите;

- са регистрирани като земеделски производители по реда на Наредба № 3 от 1999 г. за създаване и поддържане на регистър на земеделските производители
- са микро-, малко или средно предприятие по смисъла на чл. 3 от Закона за малките и средните предприятия;

- имат приход минимум 50 % през предходната година на кандидатстването от земеделска дейност, преработка на земеделска продукция и/или услуги, директно свързани със земеделски дейности, включително от получена публична финансова помощ, директно свързана с извършването на тези дейности и услуги;

- са вписани в Търговския регистър към Агенцията по вписванията.

Дейностите по проектите трябва да се осъществяват на територията на МИГ. Те трябва да имат постоянен адрес - за физическите лица, и седалище - за еднолични търговци и юридическите лица, на територията на МИГ. 
Не са допустими за подпомагане юридически лица или еднолични търговци, открили клона, ако нямат седалище на територията на МИГ. Това изискване не се прилагат за обучаващите организации, кандидати по мерките, посочени в чл. 20, буква а), i) и чл. 52, буква "в" от Регламент на Съвета (ЕО) № 1698/2005 от 20 септември 2005 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР).

Не се предоставя безвъзмездна финансова помощ в случай, че кандидатът/получателят на помощта или негов законен или упълномощен представител попадат в някоя от категориите, определени в чл. 93, параграф 1, чл. 94 и чл. 96, параграф 2, буква "а" от Регламент (ЕО, Евратом) № 1605/2002 на Съвета от 25 юни 2002 г. относно финансовия регламент, приложим към общия бюджет на Европейските общности. Изискването не се прилага, когато кандидат е общината.

1.5.Не са допустими за подпомагане кандидати/получатели на помощта:

- при които кандидатът/получателят на помощта - физическо лице, или представляващият кандидата/получателя на помощта едноличен търговец, търговско дружество или юридическо лице и член/ове на управителния им орган, както и временно изпълняващ такава длъжност, включително прокурист или търговски пълномощник, е свързано лице по смисъла на § 1, т. 1 от допълнителните разпоредби на Закона за предотвратяване и установяване на конфликт на интереси с лице, заемащо публична длъжност в управляващия орган или РА, което е участвало при одобряването на заявлението за подпомагане;

- при които представляващият кандидата/ползвателя на помощта - гражданско дружество, и съдружник - физическо лице, член/ове на управителния орган, прокурист или търговски пълномощник на юридическо лице - съдружник в гражданско дружество, както и временно изпълняващ такава длъжност, е свързано лице по смисъла на § 1, т. 1 от допълнителните разпоредби на Закона за предотвратяване и установяване на конфликт на интереси с лице, заемащо публична длъжност в управляващия орган или РА, което е участвало при одобряването на заявлението за подпомагане;

- които попадат в случаите по чл. 21 или 22 от Закона за предотвратяване и установяване на конфликт на интереси;

-имат изискуеми задължения към Държавен фонд "Земеделие";

- имат изискуеми публични задължения към държавата. Изискванията не се прилагат, когато кандидат е общината.

1.6.Условия за допустимост на проектите 
●Дейностите по проектите трябва да се осъществяват на територията на «МИГ Карнобат». 

           Финансовата помощ се изплаща след извършване на дейностите по проекта. 
Допустимо е плащане и преди завършване на дейностите за инвестиционни проекти във вид на авансово и междинно плащане. Авансово плащане и/или междинно плащане се извършват, при условие че са предвидени в проекта и са одобрени от Разплащателната агенция и МИГ. Авансово плащане е допустимо само за инвестиционни проекти. Авансовото плащане за проект към СМР е в размер до процента, определен в съответната наредба, регламентираща условията и реда за подпомагане по съответната мярка от Програмата за развитие на селските райони и в размер до 50 на сто от стойността на одобрената финансова помощ за всички останали проекти.
2.Определяне на Прием на заявления по мерките  от Стратегия за местно развитие:
2.1.Датите за прием на заявления по мерките от Стратегия за местно развитие се определят от УС на МИГ с решение.

2.2.Датите за прием се определят в Индикативен график за прием на заявления, който график се актуализира всяка година.

2.3.За периода 2012-2013 г. МИГ ще има минимум 3 покани за прием на заявления към СМР.

2.4.УС на МИГ определя със Заповед видовете мерки за Първи, Втори, Трети и следващи приеми до края на 2013г.

2.5.МИГ”Карнобат „ обявява прием по следните мерки, съгласно Стратегия за местно развитие:
· Мярка 111:Професионално обучение, информационни дейности и разпространение на научни знания
· Мярка 121:  Модернизиране на земеделските стопанства
· Мярка 123: Добавяне на стойност към земеделски и горски продукти
· Мярка 311:  Разнообразяване към неземеделски дейности
· Мярка 312:  Подкрепа за създаване и развитие на микропредприятия
· Мярка 313:  Насърчаване на туристическите дейности
· Мярка 321:  Основни услуги за населението и икономиката в селските райони
· Мярка 322:  Обновяване и развитие на населените места
· Мярка 323:  Опазване и възстановяване на селското наследство
· Мярка 331:  Обучение и информация за икономически субекти, 
                       които работят в областта на обхвата на ос – 3
4.Поканата за прием на заявления съдържа следния минимум от информация:

4.1.Основни изисквания, свързани с обявения прием на заявления:

-Дейностите по проектите, финансирани чрез мярката.
-За кои бенефициенти е предназначена финансовата помощ.

-Условия на които трябва да отговарят кандидатит

4.2.Цел на мярката 
4.3.Допустими дейности.

4.4.Допустими инвестиции.

4.5.Финансови параметри за проектите.
4.6.Размер на финансовата помощ за всеки проект:
4.7. Общ разполагаем индикативен бюджет по обявената покана.
4.8. Критерии за оценка на проектите-Критерии за техническа оценка съгласно СМР.
4.9.Ред за подаване на заявления.

4.10.Срокове на поканата и процедурата.

4.11.Информация за офиса на МИГ и помощта която се оказва на бенефициентите в процеса на кандидастване.

4.12.Контактна информация с екипа на МИГ и външните експерти по Поканата.
5.Ред за внасяне на заявления по документите:
Процедурата по оценка започва с получаването (регистрация) на проектните предложения и завършва с постановяването на мотивирано решение за одобряване на оценителния доклад и предоставяне на безвъзмездна финансова помощ по предложените проекти или отхвърляне на оценителния доклад и прекратяване на процедурата
Заявленията се подават в офиса на МИГ от лицето, законно представляващо кандидата.

Заявленията следва да постъпят в офиса на МИГ преди изтичането на крайния срок, определен в поканата по съответната мярка.

Заявленията се подават в един екземпляр на хартиен носител и една електронно копие на диск, които са запечатани в плик. На плика следва да бъдат посочени името и адреса на кандидата, номера и наименованието на мярката, по която се подава заявлението, името на проекта.

5.1.  Кандидатите  за  подпомагане  подават  в офиса на МИГ-а заявление за подпомагане по образец, предоставен от  МИГ. 

5.2.Експерта  с  помощта  на  асистента  извършва  преглед  на  документите  в присъствието на кандидата. 

5.3.В  случай  на  липса  или  нередовност  на  заявлението, документите се връщат заедно с писмено изложение за липсите и нередовностите. 

5.4. След  отстраняване  на  нередовностите  и/или  допълване  с  липсващите  документи кандидатът има право да подаде заявлението за подпомагане отново в обявения срок. 

5.5. Всички приети  заявления  за подпомагане получават уникален идентификационен номер с отбелязани дата, час и минута. 
6.Административна Оценка на получените заявления:
В срок до 1 (един ) месец от датата на затваряне  приема на документи по обявена покана от СМР ,екипа на „МИГ Карнобат” извършва следните дейности: 

- извършва административна проверка на представените документи, заявените данни и други обстоятелства, свързани със заявлението за подпомагане; 
- одобрява или отхвърля заявлението за подпомагане. 
Отделните етапи при оценката за административно съответствие  на проектните предложения са: 
6.1.Проверката за  съответствие с формалните изисквания; 
6.2.Основателност на предложените разходи;
6.3.Изкуствено създадени условия; 
6.4.Липса на двойно финансиране;

6.5.Допустимост на дейностите;

6.6.Допустимост на разходите.
Решението  за  одобрение  или  отхвърляне  се  взима  въз  основа  на  съответствието  на 

заявлението  за  подпомагане  с:  целите,  дейностите  и  изискванията,  определени  в действащите наредби  и регламенти за съответната мярка от ПРСР и  други допълнителни такива с ограничителен характер описани в Стратегията за местно развитие на МИГ-Карнобат.

7.В случай на нередовност на документите или непълнота и неяснота на заявените данни и посочените факти изпълнителният директор с мотивирано писмо уведомява кандидата, който в срок до 10 работни дни от уведомяването може да отстрани констатираните нередовности, непълноти или неясноти чрез представяне на допълнителни и/или нови документи,  които са свързани  с  извършване  на  подпомаганите  дейности.  
Когато  е  изпратено  писмо  за отстраняване на констатираните нередовности или по даден проект е необходимо становище на други органи или институции, той се удължава със срока за получаване на отговор. 
8. Техническа оценка на проектите.

Проектите, преминали успешно  извършената административна  проверка  се  оценяват и класират  от  комисия  за оценка и избор,  която  включва  представители  на  УС  на  „МИГ Карнобат”  и  независими  експерти  в различни области, предмет на поканите за финансиране, определени от УС на «МИГ Карнобат»(с възможност да се ползват експерти от т.н.разширен списък с външни експерти/консултантии и оценители)

.
8.1.Оценяването  на  проектите  се  извършва  на  Заседания на Комисия по оценка и избор на проекти, заседаваща до 1 месец след приключване на административната оценка.

8.2. За  всяка  сесия  със  заповед  на  изпълнителния  директор  на  «МИГ Карнобат»  се  определя списък на проектите за оценяване и състав на комисията за оценка, включваща членове на УС и външни експерти, при спазване изискването за отсъствие на конфликт на интереси. 
8.3.Всеки член на комисията за оценка подписва декларация за липса на конфликт на интереси. В случай на конфликт на интереси  съответният  член  на  Комисията  за  оценка  не  участва  в  тези  заседания  на Комисията,  на  които  се  разглежда/т  подаден/и  проект/и,  за  който/които  има  наличие  на подобен конфликт.
8.4.Комисията за оценка оценява всяка дейност съгласно критериите посочени в отделната мярка на СМР и определя обща оценка на всеки проект .
8.5.Комисията за оценка работи по Правилник/методология на оценяване, разработена за целта и приета от УС на МИГ.

8.6. Окончателното класиране по низходящ ред на всички подадени по една обява проекти се извършва от МИГ-Карнобат след приключване на работата на Комисията за оценка и избор.

8.7.За класираните проекти с еднакъв брой точки, за които е установен недостиг на средства, се извършва допълнително класиране по реда на приемане на заявленията за подпомагане. 
8.8. Заявление  за подпомагане може да получи пълен или  частичен отказ  за финансиране в случай на: 

- нередовност на документите или непълнота или неяснота на заявените данни и посочените факти, установени при извършване на проверките; 

- несъответствие в условията посочени в насжкште и изискванията за кандидастване. 

- неотстраняване на непълнотите и пропуските в документите, изискани като допъълнителна информация. 

- недостатъчен бюджет по мярката; 

- надвишаване на максимално допустимата помощ. 
8.9. В  случаите на  частичен отказ  кандидатът има право да  сключи договор  за отпускане на финансова помощ за одобрената част от допустимите разходи или да кандидатства отново за същите дейности при следваща обява. 
В  случаите  на  пълен  отказ  кандидатът  има  право  да  кандидатства  отново  за  същите дейности при следваща обява. 
9.Договориране на одобрените проекти.
9.1.Селектираните за подпомагане проекти се изпращат в «ОДФ - ПСМП» Бургас за извършване на проверка за съответствие  с  процедурите,  описани  в  Стратегията  за  местно  развитие,  критериите  за допустимост на кандидата и критериите за допустимост на проекта и планираните разходи. 

9.2.В срок до 1 месец изпълнителният директор на РА се произнася със заповед за одобрение или отхвърляне на предложените предварително одобрени заявления. 

9.3.В  срок  до 10  работни  дни  от  получаване  на  писмено  уведомление  за  одобрение  на проектите от РА  кандидатите  следва да подпишат  с «МИГ Карнобат» договори  за отпускане на финансовата помощ. Договорът урежда правата, задълженията и отговорностите на страните, включително  основанията  за  изискуемост  на финансовата  помощ. В  случай  на  изтичане  на този  срок  кандидат  несключил  договор  губи  право  на  подпомагане  и може  да  кандидатства отново за финансиране на същите дейности в рамките на следващата покана. 
9.4.Одобрените  проекти  се  изпълняват  в  рамките  на  обявените  времеви  графици,  но  за  не повече от 18 месеца, като срокът започва да тече от деня на подписването на договора. 

9.5.След сключване на договора за отпускане на финансова помощ на електронната страница на МИГ Карнобат, както и на общодостъпно място в областната РА, областните  дирекции и общинските служби на МЗХ се публикува информация за финансирания проект, включваща:
-име на кандидата;

-договорена сума;

-основни дейности и резултати от проекта (резюме)

-място на инвестицията и контакти с бенефициента

9.6.  Правилата  за  изплащане  на  финансовата  помощ  ще  отговарят  стриктно  на  правилата разписани в наредбите по съответните мерки от СМР.

9.7.Ползвателят на помощта може да подаде искане за промяна на договора за отпускане на финансова помощ не по-късно от два месеца преди изтичане на срока на договора, но не по-късно от един месец преди датата, на която промяната трябва да влезе в сила. Към искането се прилагат доказателствата, необходими за преценка на основателността на искането. Не се допускат искания за изменение и допълнение на договора за отпускане на финансова помощ, които:  засягат  основната  цел  на  дейността;  водят  до  несъответствие  с  целите,  дейностите, изискванията  и  критериите  за  оценка,  определени  в  тази  наредба;  водят  до  увеличение  на стойността на договорената финансова помощ. 

В срок до 2 седмици от подаване на искането за промяна МИГ Карнобат приема или отхвърля исканата промяна. 
9.8.Ползвателите на помощта се задължавта да водят всички финансови операции, свързани с  подпомаганите  дейности,  отделно  в  счетоводните  си  системи,  като  използват  счетоводни сметки с подходящи номера. 
9.9.Ползвателите  на  помощта  се  задължават  да  съхраняват  всички  документи,  свързани  с подпомаганите  дейности,  за  срок 5  години  след  сключване  на  договора  за  отпускане  на финансова помощ. 

9.10.Ползвателите на помощта  се  задължават да предоставят на «МИГ Карнобат» или РА всяка поискана информация за осъществяването на подпомаганите дейности. 

9.11.Контрол за изпълнение на условията по договора за отпускане на финансова помощ, както и  на  документите,  свързани  с  подпомаганите  дейности,  може  да  бъде  извършван  от представители  на  «МИГ Карнобат»,  РА,  Министерството  на  земеделието  и  храните,  Сметната палата, Европейската комисия и Европейската сметна палата, Европейската служба за борба с измамите. 
9.12. На контрол подлежат ползватели на помощ, както и техните контрагенти по подпомаганите дейности. 

9.13.В  случаите,  когато  «МИГ Карнобат»,  РА,  Министерството  на  земеделието  и  храните  или Европейската  комисия  извършва  оценяване  или  наблюдение  на  ПРСР,  ползвателят  на помощта поема задължението да осигури на упълномощените от тях лица всякакви документи и информация, които ще подпомогнат оценяването или наблюдението. 
9.14.В  случай  че  ползвателят  на  помощта  не  изпълнява  свои  нормативни  или  договорни задължения след изплащане на финансовата помощ, «МИГ Карнобат» и/или РА може да поиска връщането на вече изплатени суми заедно със законната лихва върху тях и/или да прекрати всички договори, сключени с ползвателя на помощта. «МИГ Карнобат и/или РА може да поиска връщането на вече платени суми заедно със законната лихва върху тях, когато:
- ползвателят на помощта е представил декларация с невярно съдържание и/или изкуствено е създал условия за изпълнение на изискванията за получаване на плащанията, за да извлече облага в противоречие с целите на мярката; 

- ползвателят на помощта е получил или е одобрен за получаване на допълнителна публична финансова помощ за дейностите, финансирани по мярката. 

9.15.В  случаите  на  неизпълнение  на  задълженията  «МИГ Карнобат»  и/или  РА  писмено предупреждава ползвателя на помощта  за  констатираното неизпълнение и  санкциите,  които се налагат за този случай. 

9.16. В  случаите на неизпълнение на задълженията «МИГ Карнобат»  писмено  предупреждава ползвателя  на  помощта  за  констатираното  неизпълнение  и  санкциите,  които  се  налагат  за този  случай.  Ползвателят  на  помощта  може  да  отстрани  нередовностите  в едномесечен срок от получаването на писменото предупреждение. В случай на отстраняване на  нередовностите  в  срок  ползвателят  не  се  санкционира.  
В  случай  на  неизпълнение  на задълженията в срока ползвателят на помощта дължи връщане на получената помощ заедно със  законната лихва върху нея. В случай на неизпълнение на  задълженията ползвателят на помощта дължи връщане на такава част от помощта, която съответства на разликата между получения  процент  на  помощта  и  по-малкия  процент  на  помощта,  който  ползвателят  на помощта  е  щял  да  получи,  в  случай  че  не  е  отговарял  на  дадените  специфични  условия съответно  към  датата  на  подаване  на  заявлението  за  подпомагане  заедно  със  законната лихва върху нея. Лихва се дължи от момента на неизпълнение на задълженията, а в случай, че той не може да бъде установен – от момента на установяване на неизпълнението. В случай на  неизпълнение  на  задълженията  ползвателят  на  помощта  дължи  връщане  на  получената помощ заедно със законната лихва върху нея само в случай, че неизпълненото задължение е по отношение на условие, което е било основание за избор на ползвателя на помощта пред останалите кандидати.

9.17.Страните  по  договора  не  отговарят  за  неизпълнение  на  задълженията,  в  случай  че 

неизпълнението се дължи на форсмажорни обстоятелства, като ползвателят на помощта или 

упълномощено от него лице е длъжно писмено да уведоми „МИГ Карнобат” за възникването на 

форсмажорни обстоятелства и да приложи достатъчно доказателства във връзка с това в срок 

до 10 работни дни от датата, на която е в състояние да го направи. 

9.18.За  срок 5  години  след  сключване  на  договора  за  отпускане  на  финансова  помощ ползвателят  на  помощта  е  длъжен:  да  използва  подобрените/реконструираните/изградените или придобитите въз основа на одобрения проект активи по предназначение; да не прехвърля правото  на  собственост  и/или  да  не  преотстъпва  правото  на  ползване  върху  активите, предмет на подпомагане, под каквато и да е форма с изключение на случаите, когато това се изисква  по  закон (Изискването не се прилага при подмяната на оборудване с изтекъл амортизационен срок. Подмяната с новото оборудване се осъществява след одобрение на «МИГ Карнобат»);  да  не  променя  местоположението  на  подпомогнатите  активи,  които  са трайно  прикрепени  към  земята,  сградите  или  помещенията;  да  не  преустановява подпомогната  дейност  поради други  причини  освен  изменящите  се  сезонни  условия  за производство.
9.19.Ползвателите  на  помощ  са  длъжни  да  сключат  и  поддържат  валидна  застраховка  на имуществото, предмет на подпомагане, срещу рисковете, посочени в договора за отпускане на финансова  помощ,  за  срока  от  подаване  на  заявка  за  плащане  до  изтичане  на 5  годишния срок,  като  са  длъжни  да  подновяват  застрахователните  полици  ежегодно.  Договорът  за застраховка  следва  да  бъде  сключен  с  уговорка  в  полза  на  РА,  както  следва:  при  тотална 

щета на застрахованото имущество в резултат на събитие, покрито по условията на договора  за  застраховка,  застрахователят  изплаща  обезщетението  на  «МИГ Карнобат»;  при  частично  погиване  на  застрахованото  имущество  обезщетението  се  изплаща  на  ползвателя  на  помощта. При настъпване на частична щета ползвателят на помощта е длъжен да възстанови  подпомогнатия актив. 

9.20.Ползвателят на помоща е длъжен да предоставя на «МИГ Карнобат» и РА всяка поискана информация за осъществяването на подпомаганата дейност. 

10.Допълнителни процедури за прием, регистрация, оценка, избор на проекти и Работа на органите към МИГ»Карнобат» ще бъдат подробно разработени и утвърдени от Управителния съвет на МИГ в срок до 30 октомври 2012г. 

Всички процедури подлежат на осъвременяване според промени в наредбите по мерки, ПРСР или регламентите.
Утвърдил: Кремена Събева

Председател на УС на МИГ

Индикативна годишна програма за прием на проекти ЗА 2012-2013 Г. по СМР на МИГ –карнобат
Индикативната  програма за прием на проекти за 2012г. на МИГ-Карнобат» е инструмент за открито, прозрачно и планирано управление на публичните ресурси на Стратегията за местно развитие.

1.Планирани мерки за 2012г.и 2013г. от Ос 1 на ПРСР 2007-2013 г.:
	1.1.
МЯРКА 111:Професионално обучение, информационни дейности и разпространение на научни знания


Член, касаещ мярката – Чл. 20 (a) (i) и  Чл. 21  от Регламента на Съвета (ЕC) 1698/2005г.; Точка 5.3.1.1 от Анекс II на Регламент на Комисията (EC) 1974/2006г.
Описание на целите 
● Подобряване на човешкия потенциал в земеделието и горското стопанство чрез разпространение на знания и придобиване на нови умения. 

● Осигуряване на адекватно равнище на техническите и икономическите знания и умения в областта на управлението и бизнеса, новите технологии, качеството и безопасността на продуктите, устойчивото управление на природните ресурси.
1.2.

МяркА 121:  Модернизиране на земеделските стопанства
Член, касаещ мярката – чл. 20 (b), (i) и чл.26 към Регламент на съвета /ЕС/ 1698/2005 г.; член 17 и точка 5.3.1.2.1 на Анекс II от Регламент на Комисията (EC) 1974/2006 г.
 
Описание на целите

· Подобряване цялостната дейност и конкурентоспособност на земеделските стопанства чрез модернизирането на производствените условия и въвеждането на нови процеси и технологии, допринасящи за производството на качествени земеделски продукти;
·  Подобряване опазването на околната среда;
·  Спазване стандартите на Общността и подобряване на условията в земеделските стопанства по отношение сигурността и безопасните условия на труд, хигиената и хуманното отношение към животните.
1.3.

МЯРКА 123: Добавяне на стойност към земеделски и горски продукти


Член, касаещ мярката: чл. 20 (b), (iii) и чл. 28 от Регламента на съвета /ЕС/ №1698/2005 г.


Описание на целите:
· Подобряване на цялостната дейност, икономическата ефективност и конкурентоспособността на предприятия от хранително-преработвателната и горската промишленост чрез: по-добро използване на факторите за производство; въвеждане на нови продукти, процеси и технологии; подобряване на качеството и безопасността на храните и тяхната проследяемост; постигане на съответствие със стандартите на Общността; подобряване опазването на околната среда. 
2.Планирани мерки за 2012г. от Ос 3 на ПРСР 2007-2013 г.:

2.1.

Мярка 311:  Разнообразяване към неземеделски дейности

Член, касаещ мярката: Чл. 52 ( а ) ( i ) и чл.53 от Регламент на съвета ( ЕС ) 1698/2005 г.; Чл. 35 и т.5.3.3.1.1 от Приложение II на Регламент на Комисията (EC) 1974/2006.

Описание на целите:

( Насърчаване на разнообразяването към неземеделски дейности
( Насърчаване на създаването на възможности за заетост и на повишаване на доходите;
( Насърчаване развитието на интегриран туризъм на територията на „МИГ Карнобат”.


2.2.
Мярка 312:  Подкрепа за създаване и развитие на микропредприятия

Член, касаещ мярката: Чл. 52 (a) (ii) и чл.54 от Регламент на съвета /ЕС/ №1698/2005 г.

Т. 5.3.3.1.2 от Приложение II на Регламент на Комисията (EC) N° 1974/2006.


Описание на целите

( Насърчаване на растежа и създаване на нови работни места в неземеделски микропредприятия в селските райони;

( Насърчаване на предприемачеството в селските райони;

( Насърчаване развитието на интегриран селски туризъм.

2.3.

МЯРКА 313:  Насърчаване на туристическите дейности

Член, касаещ мярката: чл. 52 ( а ) ( iii ) и чл. 55 от Регламент на Съвета ( ЕС ) 1698/2005 г., Т. 5.3.3.1.3 на Приложение II от Регламент на Комисията (EC) 1974/2006.


Описание на целите:

( Насърчаване на растежа на доходите и създаването на заетост в селските райони чрез подпомагане развитието на интегриран селски туризъм;

( Разнообразяване и подобряване на туристическата инфраструктура, антракциите и съоръженията за посетители в селските райони.

2.4.
МЯРКА 321:  Основни услуги за населението и икономиката в селските райони

Член, касаещ мярката: Чл. 52 (b)(i) и чл. 56 от Регламент на Съвета ( ЕС ) №1698/2005 г.,Т. 5.3.3.2.1 от Приложение II на Регламент на Комисията (EC) N° 1974/2006.

Описание на целите:
( Да се подобри достъпът на населението до културни, спортни и свързани със свободното време услуги;

( Да се подобри достъпът на населението до социални услуги и по специално този на децата и уязвимите групи от населението;

( Да се подобри достъпът до услуги, свързани с информационните и комукационни технологии.
2.5.
МЯРКА 322:  Обновяване и развитие на населените места

Член, касаещ мярката: Чл. 52 ( в ) ( ii ) от Регламента на Съвета ( ЕС ) №1698/2005 г.

1.1..1.1.1 т. 5.3.3.2.2 от Приложение II на Регламент на Комисията (EC) N° 1974/2006


Описание на целите:

( Инвестициите по тази мярка целят  повишаване на привлекателността на населените места в община Карнобат. Те са насочени към обновяване на селищата чрез изграждане/възстановяване на площади, улично осветление, пешеходни зони, зелени площи,  сгради с историческо и културно значение, обновяване на фасади. Заедно с инвестициите, насочени към подобряване на услугите (по мярка 321), подобряването на облика на населените места в общината се очаква да подобри качеството на живот във всички населени места.

2.6.
МЯРКА 323: Опазване и възстановяване на селското наследство
Член, касаещ мярката: Чл. 52 (b) (iii) и Чл. 57 от Регламент на Съвета (EC) N° 1698/2005г. т. 5.3.3.2.3 от Приложение II на Регламент на Комисията (EC) N° 1974/2006.


Описание на целите
( Повишаване на информираността по отношение на проблемите на природната и културна среда и популяризиране на природното и културно наследство;

( Създаване на условия и управленска рамка за опазване на елементи от природното и културно наследство

( Опазване на природни елементи, като неделима част от селския пейзаж.

( Укрепване на селската общност чрез включване на местни знания и умения при разработването и осъществяването на културни проекти; 

( Подобряване на околната среда в селата и утвърждаване на чувство за принадлежност към местната общност;

( Съхраняване, обновяване и модернизиране на културната инфраструктура;

· Популяризиране на живото нематериално културно наследство.

      ( Предоставяне на възможност на общинските власти да работят заедно с местното население при подготовката на плановете за развитие на съответните райони;

      ( Осигуряване съпричастност на местно равнище към значението на нематериалното културно наследство и важността на неговото признаване.

2.7.

МЯРКА 331:  Обучение и информация за икономически субекти,   които работят в областта на обхвата на ос – 3


Член, касаещ мярката: Чл. 52 (г) и Чл. 58 от регламент на съвета /ЕС/ №1698/2005 г., т. 5.3.3.3. на Приложение II от Регламент на Комисията (EC) 1974/2006.


Описание на целите

· Подобряване на уменията, знанията и нивото на информираност на населението, необходими за оживяването и устойчивото развитие на територията на „МИГ  Карнобат”чрез:

(  Насърчаване по-широкото използване на информационните технологии;

( Предоставяне на възможности за обучение в области, покрити от ОС 3 на ПРСР;

( Насърчаване включването на младите хора в съхранението и развитието на традиционни местни ценности;

( Подобряване и разширяване на спектъра на услугите;

( Насърчаване на иновациите и предприемачеството.
3.Индикативен График за прием за 2012г. по мерките от СМР на МИГ-Карнобат.

	КОД
	Наименование на мярка
	Индикат.разполаг.бюджет
в лева
	Размер на субсидията на проект
	Отваряне на поканата за прием на заявления
	Затваряне на поканата за прием на заявления

	
	
	
	Минимален 
Евро 
	Максимален

Евро 
	
	

	111
	Професионално обучение,информационни
 дейности и разпространение на научни знания
	29 337


	2 000 
	30 000
	03 септември
	30 ноември

	
	
	
	
	
	
	

	121
	Модернизиране на земеделските стопанства
	343 250


	3 500
	70 000
	10 октомври
	3 декември

	
	
	
	
	
	
	

	123
	Добавяне на стойност към земеделски
и горски продукти
	127 130


	3 500
	50 000
	10 октомври
	3  декември

	
	
	
	
	
	
	

	311
	Разнообразяване към неземеделски
дейности
	200 862


	5 000
	60 000
	10 октомври
	3  декември

	
	
	
	
	
	
	

	312
	Подкрепа за създаване и развитие на
микропредприятия
	160 505


	5 000
	50 000
	10 октомври
	3  декември

	
	
	
	
	
	
	

	313
	Насърчаване на туристическите дейности
	58 675


	2 500
	30 000
	10 октомври
	3  декември

	
	
	
	
	
	
	

	321
	Основни услуги за населението и икономиката в селските райони
	191 183


	5 000
	50 000
	10 октомври
	3  декември

	
	
	
	
	
	
	

	322
	Обновяване и развитие на населените места
	199 982


	5 000
	60 000
	10 октомври
	3  декември

	
	
	
	
	
	
	

	323
	Опазване и възстановяване на селското наследство
	95 590


	1 000
	30 000
	03 септември
	30 ноември

	
	
	
	
	
	
	

	331
	Обучение и информиране на икономически субекти, работещи в обхвата на ос3
	58 675


	2 000
	20 000
	10 октомври
	3  декември


4.Индикативен График за прием за 2013г. по мерките от СМР на МИГ-Карнобат.

	КОД
	Наименование на мярка
	Индикат.разполаг.бюджет
в лева
	Размер на субсидията на проект
	Отваряне на поканата за прием на заявления
	Затваряне на поканата за прием на заявления

	
	
	
	Минимален 

Евро 
	Максимален

Евро 
	
	

	111
	Професионално обучение,информационни
 дейности и разпространение на научни знания
	29 338


	2 000 
	30 000
	  14 януари
	14 март

	
	
	
	
	
	
	

	121
	Модернизиране на земеделските стопанства
	399 965


	3 500
	70 000
	14 януари
	14 март

	
	
	
	
	
	При наличие на остатък

1 май
	При наличие на остатък

28 юни

	
	
	
	
	
	
	

	123
	Добавяне на стойност към земеделски
и горски продукти
	127 127


	3 500
	50 000
	14 януари
	14 март

	
	
	
	
	
	При наличие на остатък

1 май
	При наличие на остатък

28 юни

	
	
	
	
	
	
	

	311
	Разнообразяване към неземеделски
дейности
	248 978


	5 000
	60 000
	1 февруари
	1 април

	
	
	
	
	
	При наличие на остатък

13 май
	При наличие на остатък

28 юни

	
	
	
	
	
	
	

	312
	Подкрепа за създаване и развитие на
микропредприятия
	171 986


	5 000
	50 000
	1 февруари
	1 април

	
	
	
	
	
	При наличие на остатък

13 май
	При наличие на остатък

28 юни

	
	
	
	
	
	
	

	313
	Насърчаване на туристическите дейности
	58 675


	2 500
	30 000
	1 февруари
	1 април

	
	
	
	
	
	При наличие на остатък

13 май
	При наличие на остатък

28 юни

	
	
	
	
	
	
	

	321
	Основни услуги за населението и икономиката в селските райони
	199 983


	5 000
	50 000
	1 февруари
	1 април

	
	
	
	
	
	При наличие на остатък

13 май
	При наличие на остатък

28 юни

	
	
	
	
	
	
	

	322
	Обновяване и развитие на населените места
	230 300


	5 000
	60 000
	1 февруари
	1 април

	
	
	
	
	
	При наличие на остатък

13 май
	При наличие на остатък

28 юни

	
	
	
	
	
	
	

	323
	Опазване и възстановяване на селското наследство
	99 993


	1 000
	30 000
	14 януари
	14 март

	
	
	
	
	
	При наличие на остатък

1 май
	При наличие на остатък

28 юни

	
	
	
	
	
	
	

	331
	Обучение и информиране на икономически субекти, работещи в обхвата на ос3
	19 558


	2 000
	20 000
	  14 януари
	14 март


5.Таблица с бюджета, разпределен по мерки за 2012-2013г.
	Мярка
	 
	2012
	2013
	общо

	111
	Професионално обучение,информационни
 дейности и разпространение на научни знания
	29 337
	29 338
	58 675

	121
	Модернизиране на земеделските стопанства
	343 250
	399 965
	743 215

	123
	Добавяне на стойност към земеделски
и горски продукти
	127 130
	127 127
	254 257

	311
	Разнообразяване към неземеделски
дейности
	200 862
	248 978
	449 840

	312
	Подкрепа за създаване и развитие на
микропредприятия
	160 505
	171 986
	332 491

	313
	Насърчаване на туристическите дейности
	58 675
	58 675
	117 350

	321
	Основни услуги за населението и икономиката в селските райони
	191 183
	199 983
	391 166

	322
	Обновяване и развитие на населените места
	199 982
	230 300
	430 282

	323
	Опазване и възстановяване на селското наследство
	95 590
	99 993
	195 583

	331
	Обучение и информиране на икономически субекти, работещи в обхвата на ос3
	58 675
	19 558
	78 233


Настоящото приложение е към Искане за промяна и част от Стратегия за местно развитие на МИГ-Карнобат.
Утвърдил: Кремена Събева

Председател на УС на МИГ

Дата: 10.08.2012г.

СДРУЖЕНИЕ ”МЕСТНА  ИНИЦИАТИВНА  ГРУПА


КАРНОБАТ”








Настоящият документ е разработен по от екипа на СНЦ”МИГ-Карнобат” по прилагане на  Стратегия за местно развитие под № 41-04-24/07.11.2011г. , Договор за финансиране :№РД-50-93/13.06.2012г. между СНЦ”МИГ-Карнобат”, МЗФ и ДФ”Земеделие-РА”

